Belinae

Belus
 Pachyura
 Rhinotia

Belinae er en artsfattig gruppe av biller som hører til gruppen snutebiller (Curculionoidea) og lever bare på den sørlige halvkulen. De fleste av de kjente artene lever i Australia. Belidene er gjerne ganske store, avlange og slanke snutebiller. De fleste artene er knyttet til bartrær i familiene Podocarpaceae og Phyllocladaceae, men billene kan også finnes på akasier og på ulike slags blomster. Belinae er kjent fra Australia, New Zealand, Argentina, Brasil og Chile.

Utseende 
Gjerne middelsstore (ofte 15–20 mm), avlange, sylindriske biller. Noen arter etterligner giftige biller i familien rødvinger (Lycidae) og er farget i rødt og svart, ellers er det ofte mørkfargede med mønster dannet av lyse skjell. Hodet er trukket ut til en lang, sylindrisk snute som vanligvis er lengre enn resten av hodet. Antennene er festet omkring midten av snuten, de er 11-leddete, noe tykkere mot spissen, men uten en markert kølle. Brystskjoldet (pronotum) er omtrent så langt som bredt, med avrundede sidekanter. Dekkvingene er parallellsidige, ofte trukket ut til en spiss bakerst. Beina er kraftige, frambeina er ofte noe forlenget. Føttene er fem-leddete, men det fjerde leddet er svært lite. Det tredje leddet er tolappet.

Systematisk inndeling 

 Ordenen biller, Coleoptera Linnaeus, 1758
 Underordenen Polyphaga Emery, 1886
 Gruppen (infraorden) Cucujiformia Lameere, 1938
 Overfamilien snutebiller, Curculionoidea Latreille, 1802
 Familien Belidae Schönherr, 1826
 Underfamilien Belinae  Schönherr, 1826 = Belidae i snever forstand. ca. 100 arter i 25 slekter.
 Slekten Agathobelus Zimmerman, 1994
 Slekten Agnesiotis Pascoe, 1870
 Slekten Apagobelus Zimmerman, 1994
 Slekten Araiobelus Zimmerman, 1994
 Slekten Atractuchus Vanin, 1976
 Slekten Arhinobelus Zimmerman, 1994
 Slekten Basiliobelus Zimmerman, 1994
 Slekten Callirhynchinus Kuschel, 1955
 Slekten Cyrotyphus Pascoe, 1870
 Slekten Dicordylus Lacordaire, 1863
 Slekten Habrobelus Zimmerman, 1994
 Slekten Hadrobelus Zimmerman, 1999
 Slekten Homalocerus Schönherr, 1839
 Slekten Isacantha Hope, 1833
 Slekten Isacanthodes Zimmerman, 1994
 Slekten Macrobelus Lea, 1909
 Slekten Pachybelus Zimmerman, 1994
 Slekten Pachyura Hope, 1833
 Slekten Pachyurinus Kuschel, 1959
 Slekten Rhinotia Kirby, 1819 (= Belus Schönherr, 1823)
 Slekten Rhinotoides Zimmerman, 1994
 Slekten Sphinctobelus Zimmerman, 1994
 Slekten Stenobelus Zimmerman, 1999
 Slekten Trichophthalmus Kuschel, 1955

Eksterne lenker 
 
 Bilder av noen australske arter av Belidae

Biller formelt beskrevet i 1826
Snutebiller
Dyr formelt beskrevet av Carl Johan Schönherr